Riitta Lemmetyinen

**Riitta Anneli Lemmetyinen** (s. 27. elokuuta 1952 Toijala) on suomalainen kouluttaja ja kirjailija.

Lemmetyisen vanhemmat olivat rovasti Toivo Lemmetyinen ja terveydenhoitaja Anneli Lemmetyinen s. Laurikkala. 

## Opinnot
Lemmetyinen pääsi ylioppilaaksi 1971 Langinkosken lukiosta Kotkassa. Saksassa hän opiskeli Tübingenin yliopiston teologisessa tiedekunnassa 1990–1992  ja viimeisteli teologian maisterin tutkinnon 1995 Helsingin yliopistossa.

## Toiminta
Lemmetyinen oli saksalaisen Evankeliset Mariasisaret -järjestön sisar 19710–1990. Työpisteinä olivat Saksa, Norja ja Suomi. Akasia-säätiön kouluttajana hän on ollut vuodesta 1992. Vuonna 2018 hän jäi eläkkeelle.

Raamattu-opiston hallituksen jäsenenä Lemmetyinen oli vuosina 2007–2022. 

## Huomioita

Lemmetyinen hakeutui Evankeliset Mariasisaret –järjestön Kaanaa-nimiseen luostariin. Hänestä tuli sisar vuonna 1971. Alku oli Saksassa. Vuonna 1980 Lemmetyinen  siirtyi kuudeksi vuodeksi sisarkunnan uuteen, Norjan työpisteeseen, josta tehtiin seurakuntamatkoja myös muihin Pohjoismaihin. Norjan jälkeen Lemmetyisellä ja toisella suomalaisella sisarella, Marianne Janssonilla, vuorossa oli Suomi työpisteenä. Suomalaissisaret havaitsivat, etteivät asiat järjestössä olleet kunnossa. Lemmetyinen ja Jansson erosivat sisarjärjestöstä. Sitten he aloittivat teologian opinnot Tübingenissä. Loppuvaiheet opinnoista olivat Helsingin yliopistossa. Helsingin yliopistossa julkaistussa Pro gradu –tutkielmassa (ns. ryhmägradu) Lemmetyinen ja Jansson käsittelivät Basilea Schlinkin johtaman Evankeliset Mariasisaret –järjestön evankeliumin ja lain välistä suhdetta sekä kuvailivat ja arvioivat järjestön opetusta ja elämää Darmstadtissa.

Toteamistaan ongelmista he ovat avoimesti kertoneet kahdessa yhteisessä teoksessaan, lukuisissa lehti-, radio- ja televisiohaastatteluissa, muun muassa artikkelissa ”Ystävyytemme on vahvasti hengellistä”.

He ehtivät urallaan Akasia-säätiössä vierailla 225 seurakunnassa.

Akasia-säätiön toiminnoissa Lemmetyinen on keskittynyt Raamatun opettamiseen.

Työ on jatkunut radiossa. Riitta  on pitänyt Suomen Raamattuopiston Radioraamattupiiriä  Radio Deissä Aino Viitasen ja Eero Junkkaalan kanssa. Jansson ja Lemmetyinen yhdessä ovat vetäneet hartausohjelmaa Radio Patmoksessa. 

Lemmetyinen harrastaa lukemista ja lenkkeilyä. 

## Julkaisut

* Lemmetyinen, Riitta ja Jansson, Marianne, Christliche Existenz zwischen Evangelium und Gesetzlichkeit – Darstellung und Beurteilung von Lehre und Leben der ”Evangelischen Marienschwesternschaft” in Darmstadt. Peter Lang, Europäischer Verlag der Wissenschaften 1997.
* Lemmetyinen, Riitta ja Jansson, Marianne, Kun luostarin muurit murtuvat ... Kahden Mariasisaren tie evankeliumin vapauteen. Otava 1998, Kirjapaja 2002, Perussanoma 2013. 6. täyd. painos. Teos on ilmestynyt kahdeksalla kielellä.
* Lemmetyinen, Riitta, Pieniä ihmeitä. Kirjapaja 2004. Perussanoma 2020. Valokuvat: Laasonen, Aarne.
* Lemmetyinen, Riitta ja Jansson, Marianne, Uskolla alistetut – Matkalla eheyteen. Kirjapaja 2006.
* Lemmetyinen, Riitta, Suurempi kuin sydämeni – Uskon ja toivon tarinoita. Valokuvat: Laasonen, Aarne ja Taneli. Minerva 2007.
* Lemmetyinen, Riitta, Anna sydän avara – Toivon ja rohkaisun tarinoita. Valokuvat: Laasonen Aarne ja muita. Minerva 2009.
* Lemmetyinen, Riitta, Tämä on se päivä – Tarinoita uskosta ja elämästä. Valokuvat: Laasonen, Aarne ja Taneli, Mänttäri, Emilia. Perussanoma 2011.
* Lemmetyinen, Riitta, Iloa näkyvissä – Tarinoita arkeen ja juhlaan. Valokuvat: Laasonen, Aarne ja Taneli ja muita. Perussanoma 2014.
* Lemmetyinen, Riitta, Tuon taivaallista – Tarinoita elävästä elämästä. Valokuvat: Jokinen Erkki, Laasonen, Aarne ja Taneli. Perussanoma 2016.
* Lemmetyinen, Riitta, Kyynel ja kiitos – Pieniä tarinoita suurista asioista. Valokuvat: Laasonen, Aarne, Jansson, Marianne. Perussanoma 2019.
* Lemmetyinen, Riitta, Tämän auringon alla – Tarinoita elämästä, Jumalasta ja siltä väliltä. Valokuvat: Jokinen, Erkki. Perussanoma 2024. 

## Ääniohjelmia

* Radioraamattupiiri, nettisivulla kuunteluohjeet, Suomen Raamattuopiston säätiö. 

## Lähteet